REPUBLIKA SRBIJA

NARODNA SKUPŠTINA

Odbor za poljoprivredu, šumarstvo

i vodoprivredu

12 Broj: 06-2/134-16

29. jun 2016. godine

B e o g r a d

Z A P I S N I K

PRVE SEDNICE ODBORA ZA POLjOPRIVREDU, ŠUMARSTVO

I VODOPRIVREDU, ODRŽANE 28. JUNA 2016. GODINE

Sednica je počela u 11,10 časova.

Sednici je predsedavao prof. dr Miladin Ševarlić, najstariji član Odbora, saglasno članu 25. stav 2. Poslovnika Narodne skupštine.

Sednici su prisustvovali članovi Odbora: Marijan Rističević, Veroljub Matić, Tijana Davidovac, Žarko Bogatinović, Milija Miletić, Marko Gavrilović, Radovan Jančić, Velimir Stanojević, Arpad Fremond, Miroslav Aleksić, Olena Papuga, mr Marko Milenković i Nenad Božić, kao i Zvonimir Đokić (zamenik Jasmine Obradović) i Ljubinko Rakonjac (zamenik Danijele Stojadinović), zamenici članova Odbora.

Sednici nisu prisustvovali članovi Odbora: Goran Ješić, Jasmina Obradović i Danijela Stojadinović.

Sednici su prisustvovali i narodni poslanici Radoslav Cokić, Sonja Pavlović, Olivera Ognjanović i Ognjen Pantović.

Predsedavajući je konstatovao da su ispunjeni uslovi za rad i odlučivanje, a zatim je Odbor prešao na rad prema unapred određenom:

**D n e v n o m r e d u**

1. Izbor predsednika Odbora;
2. Izbor zamenika predsednika Odbora.

Prva tačka dnevnog reda - **Izbor predsednika Odbora**

Predsedavajući je otvorio raspravu po prvoj tački dnevnog reda.

Narodni poslanik Milija Miletić predložio je Marijana Rističevića za predsednika Odbora.

U diskusiji su učestvovali: Milija Miletić, Žarko Bogatinović, Arpad Fremond, Miroslav Aleksić, mr Marko Milenković, Nenad Božić, Ljubinko Rakonjac, Veroljub Matić i prof. dr Miladin Ševarlić.

Većinom glasova (11 za, 4 uzdržana, 1 nije glasao), za predsednika Odbora izabran je Marijan Rističević.

(Daljem toku sednice predsedavao je Marijan Rističević).

Novoizabrani predsednik Odbora Marijan Rističević zahvalio se na izboru.

Druga tačka dnevnog reda - **Izbor zamenika predsednika Odbora**

Predsednik Odbora Marijan Rističević otvorio je raspravu po drugoj tački dnevnog reda i predložio Arpada Fremonda za zamenika predsednika Odbora.

U diskusiji su učestvovali: Milija Miletić, Ljubinko Rakonjac, Nenad Božić i Arpad Fremond.

Većinom glasova (11 za, 3 uzdržana) za zamenika predsednika izabran je Arpad Fremond.

Sastavni deo ovog zapisnika čini obrađeni tonski snimak sednice Odbora.

Sednica je zaključena u 12,00 časova.

SEKRETAR PREDSEDNIK

Branka Zlatović Marijan Rističević